O‘zbekistonning Tojikistondagi yangi elchisi faoliyatini boshladi

Tojikiston tashqi ishlar vaziri Sirojiddin Aslov O‘zbekistonning mamlakatdagi Favqulodda va muxtor elchisi etib tayinlangan Ergash Shoismatovni qabul qildi. Bu haqda vazirlik matbuot xizmati xabar bermoqda.

Uchrashuvda ikki davlat o‘rtasidagi munosabatlarning joriy holati va istiqbollari ko‘rib chiqildi.
Shuningdek, O‘zbekiston Prezidenti Shavkat Mirziyoyevning Tojikistonga bo‘lajak davlat tashrifiga tayyorgarlik masalalari muhokama qilindi.
Eslatib o‘tamiz, O‘zbekiston bosh vazirining sobiq o‘rinbosari Ergash Shoismatov Tojikistonda 14 yil davomida elchi vazifasida ishlab kelgan Shoqosim Shoislomovning o‘rnini egalladi.